જિલ્લા પંચાયતના પ્રમુખ તરીકે તેઓ ખેડૂતો, ખેતમજૂરો, આદિવાસી, હરિજનો, પછાત અને નબળા વર્ગો, લઘુમતી વર્ગો અને સામાન્ય જનતામાં અત્યંત પ્રિય હતા. ફલસ્વરૂપે એમના માર્ગદર્શન અમે પ્રેરણા જિલ્લાના કોઈ પણ સંગઠન કે પ્રવૃતિને વેગ આપવા માટે આવશ્યક તત્વો બની રહેતા. એમની સહાનુભૂતિ જિલ્લાની કોઈપણ શુભ પ્રવૃતિના સાફલ્ય માટે સમર્થક બનતી. આમ બહોળા જનસમુદાય સાથેના એમના સંપર્કો એમને વ્યક્તિ મિટાવી એક સંસ્થા બનાવી દીધા હતા.